[{"text_idx": "#000002", "text": "Mae Credyd Pensiwn yn cynnig gobaith i rai o bobl hy\u0302n tlotaf a mwyaf agored i niwed Cymru, ac wrth i ni wynebu\u2019r argyfwng costau byw mae\u2019n bwysicach nag erioed bod pobl yn cael yr hyn y mae ganddynt hawl iddo. Ond y llynedd yng Nghymru, roedd 80,000 o bobl hy\u0302n gymwys wedi colli\u2019r cyfle i gael Credyd Pensiwn, sy\u2019n golygu bod oddeutu \u00a3200m heb ei hawlio."}, {"text_idx": "#000003", "text": "Dyna pam mae\u2019r Comisiynydd yn galw ar yr Adran Gwaith a Phensiynau, Llywodraeth Cymru ac awdurdodau lleol i gymryd camau i gynyddu\u2019r nifer sy\u2019n hawlio Credyd Pensiwn yng Nghymru, rhywbeth a gafodd ei ystyried yn yr Uwchgynhadledd Credyd Pensiwn a gynhaliwyd ym mis Rhagfyr 2022."}, {"text_idx": "#000004", "text": "Yn ogystal a\u0302 galw am weithredu, mae\u2019r Comisiynydd yn awyddus i hyrwyddo\u2019r arfer da sydd eisoes yn cael ei wneud ac sy\u2019n helpu i sicrhau bod pobl hy\u0302n yn cael yr wybodaeth a\u2019r cymorth sydd eu hangen arnynt i hawlio\u2019r Credyd Pensiwn y mae ganddynt hawl iddo. Dilynwch y ddolen isod i weld rhai enghreifftiau, neu cysylltwch a\u0302 ni os oes gennych chi unrhyw arferion da yr hoffech eu rhannu."}, {"text_idx": "#000005", "text": "Ochr yn ochr a\u0302 hyn, mae\u2019r Comisiynydd am i unigolion a sefydliadau ledled Cymru wneud popeth a allant i helpu i sicrhau nad yw pobl hy\u0302n yn colli\u2019r cyfle i gael Credyd Pensiwn, ac i ymuno a\u0302 hi i wneud Addewid Credyd Pensiwn i dynnu sylw at y camau y byddant yn eu cymryd \u2013 boed fawr neu fach. Dilynwch y ddolen isod i weld rhai o\u2019r Addewidion sydd wedi dod i law yn barod ac i wneud eich Addewid Credyd Pensiwn eich hun."}, {"text_idx": "#000006", "text": "Enghreifftiau o arferion da gan randdeiliaid ledled Cymru i annog pobl i hawlio Credyd Pensiwn"}, {"text_idx": "#000007", "text": "Enghreifftiau o Addewidion sydd wedi cael eu gwneud yn barod i sicrhau bod pobl hy\u0302n yn cael yr arian y mae ganddynt hawl iddo"}]